Trond Eliassen
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekter og arkitektkontorer fra 1900 til i dag
Trond Eliassen er en norsk arkitekt utdannet fra Statens arkitektkurs i 1946. Han startet egen praksis i Oslo sammen med Birger Lambertz-Nilssen fra 1947. Arbeidene deres er kjennetegnet av klare massefordelinger, kraftige materialvirkninger, framhevet håndverk og et imøtekommende vesen.
Eliassen og Lambertz-Nilssen vant konkurransene om Sandefjord rådhus (1975) og om Vest-Agder, Aust-Agder og Telemark sentralsjukehus (1947, 1951, 1955). De sto også bak Norsk Sjøfartsmuseum i Oslo (1953, fullført 1974). Dette ble hedret med Sundts premie og A. C. Houens fonds diplom.Andre sentrale arbeider er helsesentre i Hammerfest, Alta og Tana (1974–1977) og Søbergkvartalet i Sandefjord (1984).Eliassen og Lambertz-Nilssen tegnet også Institutt for samfunnsforskning i Oslo sammen med Molle og Per Cappelen (1960). Også dette ble hedret med Sundts premie.Trond Eliassen er sønn av Georg Eliassen. Les mer i Store norske leksikon Trond Eliassen i Norsk biografisk leksikon Trond Eliassen i Norsk kunstnerleksikon arkitektur i Norge arkitekt arkitektfagets historie i Norge Litteratur Byggekunst, årgang 64, nr. 3, 1982 (tema: Eliassen og Lambertz-Nilssen)